《晓起见咏馨来信有作》
明代·李达

吾乡亦云大，人物亦云冗。而我归丘园，惟以书自拥。

人皆好丝麻，菅蒯肯轻重？人皆好鼎鼐，康瓠但惭悚。

不足令诸公，视警而听耸。自叹所抱陋，大本见臃肿。

吾其耳聋欤，众论徒汹汹。吾其目盲欤，文章徒种种。

冯公爱我者，书来荷光宠。忽如得良医，眼明耳不壅。

醒时既如此，梦亦继跟踵。前岁未相识，论诗贾馀勇。

自别广陵后，神游无梏拲。接闾而连阎，常如足病尰。

阻海而负山，常如袂相捧。交谊近而失，不如远而巩。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。